Að gefnu tilefni vil ég koma inn á þessa umræðu um sílíkon brjóst . Mér þykja margar ungar stelpur hafa misskilið algjörlega hvað kynþokki er í raun og halda að þær þurfi að líta úr eins og upplásnar hollývúddpíur til að vera kynþokkafullar . Kynþokki er samvirkun margra þátta ; útlit , útgeislun og sjálfstraust spila þar saman . Ég á fjölbreyttan vinahóp , stelpur af öllum stærðum og gerðum , með lítil brjóst , venjuleg og stór , sílíkon og án sílíkons en það er ekki að sjá að brjóstastærð hafi nokkuð með það að gera hvort þær séu kynþokkafullar og höfði til karlmanna . Það hefur hinsvegar mikið með persónuleika og sjálfstraust þeirra að gera . Ég hef því miður of oft séð misheppnaðar brjóstastækkunar aðgerðir . Um daginn hitti ég tvítuga granna stelpu með voða skrítna brjóstaskoru , ég hafði séð svona brjóstaskoru áður , á myndum af Tori Spelling ! Stuttu seinna sá ég fallega unga móður í sundi , falleg að öllu leiti fyrir utan fyllingarnar sem hengu í tómum húðpokum niður á maga . Mér finnst vanta svo mikið upp á að fræða stelpur áður en þær taka það skref að fara í brjóstastækkun , fyrir utan allt sem getur farið úrskeiðis þá er í raun hugsunarleysi að fara í þessa aðgerð áður en þú eignast börn . Við barnsburð og brjóstagjöf stækka brjóstin mikið en eftir brjóstagjöf tæmast þau og minnka aftur . Ef þú ert með fyllingar þá er mjög algengt að þær hangi eins og bolti í tómum poka eftir að brjóstagjöf líkur . Það er ekki fallegt og það þarf aðgerð til að laga það og stundum er það ekki einu sinni hægt . Pamela Anderson , Tori Spelling og Jenna Jameson hafa aðgang að bestu lýtalæknum heims en þeim hefur ekki tekist að laga brjóstin þeirra . Victoria Beckham var sömuleiðis furðuleg með sílíkon og lét taka fyllingarnar úr , hún er mikið flottari án þeirra . Að fara í brjóstastækkun er heilmikil ákvörðun og lýtalæknar fræða stelpur um læknisfræðilegar áhættur þess að fara í brjóstastækkun en minnast ekki á þetta : Hvort langar þig í kærasta sem hrífst af þér vegna brjóstaskoru eða persónuleika ? Viltu eiga á hættu að brjóstin eyðileggist þegar þið eignist börn ? Finnst þér Kate Moss , Keira Knightley , Paris Hilton , Kate Hudson og Gwen Stefani ekki flottar ? Hefur þú efni á að skipta um fyllingar á tíu ára fresti ? Ég er ekki hissa hversu algengar sílíkon-aðgerðir eru miðað við fyrirmyndirnar í dag en það þarf að fræða ungar konur um áhætturnar og skoða vel af hvaða ástæðum þær vilja fara í þessa aðgerð . Mun þeim í alvöru líða betur eftir aðgerðina eða er hægt að hjálpa þeim að vera sáttar við sig , sjálfsöruggar og kynþokkafullar án aðgerðar ? Hvað finnst þér um brjóstastækkanir ? Allar konur ættu að sættast við það sem guð gaf þeim . Allt í lagi eftir barnsburð og brjóstagjöf . Þær eru hið besta mál ef konur / stelpur vilja þetta .